Auditor's report — CPF, period 2011 (audited, opinion: unqualified)
Auditor firm: KPMG
Signing partner: (นายเจริญ ผู้สัมฤทธิ์เลิศ)
Signed: 2012-02-22

บริษัท เจริญโภคภัณฑ์อาหาร จำกัด (มหาชน)

และบริษัทย่อย

งบการเงิน

และ

รายงานของผู้สอบบัญชีรับอนุญาต

สำหรับปีสิ้นสุดวันที่ 31 ธันวาคม 2554 และ 2553

รายงานของผู้สอบบัญชีรับอนุญาต

เสนอ ผู้ถือหุ้นบริษัท เจริญโภคภัณฑ์อาหาร จำกัด (มหาชน)

ข้าพเจ้าได้ตรวจสอบงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2554 และ 2553 และงบกำไรขาดทุนรวมและงบกำไรขาดทุนเฉพาะกิจการ งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ  และงบกระแสเงินสดรวมและงบกระแสเงินสดเฉพาะกิจการสำหรับแต่ละปีสิ้นสุดวันเดียวกันของบริษัท เจริญโภคภัณฑ์อาหาร จำกัด (มหาชน) และบริษัทย่อย และของเฉพาะบริษัท เจริญโภคภัณฑ์อาหาร จำกัด (มหาชน) ตามลำดับ ซึ่งผู้บริหาร ของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้  ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า ข้าพเจ้าไม่ได้ตรวจสอบงบการเงินของ บริษัทย่อยและบริษัทร่วมในต่างประเทศบางแห่งซึ่งรวมอยู่ในงบการเงินรวม งบการเงินของบริษัทย่อยเหล่านั้นมียอดรวมสินทรัพย์ ณ วันที่ 31 ธันวาคม 2554  และ  2553 เป็นจำนวนเงิน 25,917 ล้านบาท และ 22,348 ล้านบาท ตามลำดับ และมียอดรวมรายได้สำหรับแต่ละปีสิ้นสุดวันเดียวกันเป็นจำนวนเงิน 52,893 ล้านบาท และ 50,012 ล้านบาท ตามลำดับ มูลค่าตามบัญชีของเงินลงทุนในบริษัทร่วมในต่างประเทศเหล่านั้น ณ วันที่ 31 ธันวาคม 2554 และ 2553 มีจำนวนเงิน 4,527 ล้านบาท และ 3,447 ล้านบาท ตามลำดับ และส่วนแบ่งกำไรสุทธิตามวิธีส่วนได้เสียของเงินลงทุนในบริษัทร่วมเหล่านั้น   สำหรับแต่ละปีสิ้นสุดวันเดียวกันมีจำนวนเงิน 1,161 ล้านบาท และ 606 ล้านบาท ตามลำดับ งบการเงินของบริษัทย่อยและบริษัทร่วมในต่างประเทศดังกล่าวตรวจสอบโดยผู้สอบบัญชีอื่น โดยข้าพเจ้าได้รับรายงานของผู้สอบบัญชีเหล่านั้น และความเห็นของข้าพเจ้าในส่วนที่เกี่ยวข้องกับจำนวนเงินของรายการต่างๆ ของบริษัทย่อยและบริษัทร่วมในต่างประเทศเหล่านั้นได้ถือตามรายงานของผู้สอบบัญชีอื่นนั้น

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป  ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่า งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่  การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลใน งบการเงิน  การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่ เป็นสาระสำคัญ  ซึ่งผู้บริหารเป็นผู้จัดทำขึ้น  ตลอดจนการประเมินถึงความเหมาะสมของการแสดงรายการที่นำเสนอ ในงบการเงินโดยรวม  ข้าพเจ้าเชื่อว่าการตรวจสอบดังกล่าวประกอบกับรายงานของผู้สอบบัญชีอื่นตามที่กล่าวถึง ในวรรคแรกให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

จากการตรวจสอบของข้าพเจ้าและรายงานของผู้สอบบัญชีอื่นตามที่กล่าวไว้ในวรรคแรก ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการ ณ วันที่ 31 ธันวาคม 2554  และ 2553 และผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสด เฉพาะกิจการสำหรับแต่ละปีสิ้นสุดวันเดียวกันของบริษัท เจริญโภคภัณฑ์อาหาร จำกัด (มหาชน) และบริษัทย่อย และ ของเฉพาะบริษัท เจริญโภคภัณฑ์อาหาร จำกัด (มหาชน) ตามลำดับ โดยถูกต้องตามที่ควรในสาระสำคัญตามมาตรฐาน  การรายงานทางการเงิน

ตามที่อธิบายไว้ในหมายเหตุประกอบงบการเงินข้อ 2 และ 3 กิจการได้ใช้มาตรฐานการรายงานทางการเงินที่ออกและปรับปรุงใหม่ ซึ่งมีผลบังคับใช้ตั้งแต่ 1 มกราคม 2554 งบการเงินรวมและงบการเงินเฉพาะกิจการสำหรับปีสิ้นสุด วันที่ 31 ธันวาคม 2553 ซึ่งแสดงเปรียบเทียบได้ปรับปรุงใหม่แล้ว

(นายเจริญ ผู้สัมฤทธิ์เลิศ)

ผู้สอบบัญชีรับอนุญาต

เลขทะเบียน 4068

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

22 กุมภาพันธ์ 2555